**Қазақ атауларының шынайы өмірдегі көрінісі мен мән-маңызы**

Өмірзақ Елхан,

4 «З» сынып оқушысы;

**Ғылыми жетекшісі:** Курманаева Алтыншаш Жанарбековна, қазақ тілі мен әдебиеті пәнінің мұғалімі;

 №2 КММ мектеп-лицейі (Көкшетау қаласы, Қазақстан)

 ***Аннотация.***  Бұл мақалада – күнделікте өмірдегі әртүрлі мәдени орындарда кездесетін қазақ атауларының мән-мағынасы концептуалдық тұжырымдар тұрғысынан талданылып айтылды. Қазақ атауларының асыл мұрасына шолу жасалып, оқушыларға оларды тану бойынша үңдеу жарияланды.

***Кілт сөздер:*** атау, белгі, жарнама, концепция, экзситенция

Қазіргі таңда атаулар күнделікті күйбің де қауырт тіршілігі мол өмірдің өзінде арнайы мән таситын болды. Ірі әрі шағын полистерде кезігетін дүкендер, кафелер мен әртүрлі мейрамханалардағы атаулардың өзіндік мән-мағынасы, айтар философиялық ой-тұжырымы бар. Ең әуелі дүкендердегі концептуалдық ой арқалайтын маңдайшалардың пайда болу тарихына тоқталып өткеніміз жөн болар.

Ғаламтор жүйесіндегі негізгі деректер көздеріне сүйенсек, ең алғаш маңдайшалар – көне Египет пен Грецияда пайда болған. Олар сауда орындарын арнайы белгілеу үшін пайдаланған. Кейін дүниежүзілік еуропада маңдайшаларды қолдану – сәнге айналды. Еуропалық көпестер маңдайшаларды саудалайтын өнімдердің шығу тегін көрсету мақсатында қолданған. Мәселен, алтынан жасалған, жібіктен тігілген секілді жазулар –сөзіміздің айқын дәлелі болмақ. Бірақ ешкім маңдайшалардың болашақта қызметіні ауысарын білген жоқ.

 Әлемдік желіге сенсек, Екінші дүниежүзілік соғыстың өзінде жазуы бар киімдер болған. Олар – әскер ретін көрсету мақсатында қолданылған. Кейін қоғам экономикалық дамудың жаңа сатысына көтерілген соң, маңдайшалар киім үлгілерінде де көрініс таба бастады. Әсіресе, батыс еуропалық футболкалардағы жазулар – қоғамның нағыз сәні мен көркіне айналды. Жазулар әртүрлі мән тасып, адамның ішкі сезімін білдіретін дәрежеге жетті. Мәселен, «My dreams», «My fantasy», «Hello» секілді жазулар – адам қалауын білдіреді.

Бұндай жазулар – қазіргі отандық өнімдерде де бар. Мәселен, отандық өнімдерден қазақ жазуларының келесідей үлгілерін көруге болады:

 1. «Шоқан» бренді. Шоқан Уәлихановтың құрметіне қойылған атаулардың бірі. Ерлер киімі. Қазіргі таңда республика көлемінде сатылымға ие.

 2. «Қазақстан» спорт киімі.

 3. «Мұрат» футболкасы. Мағынасы – мұратына жете бер.

Байқағанымыздай, аталған жазулар – адамның қалауын ғана емес, белгілі тарихи тұлғалардың есімін арақалайды. Мұндай мысалдарды көптеп келтіруге әбден болады.

Бүгінгі уақытта мұқым маңдайшалар – жарнама саласының ажырамас бөлігі болып саналады. Осыған орай, біз өзіміздің туған қаламыздағы жауһар маңдайшалардың мән-мағынасын ашуға бел будық. Ғылыми жетекшіміздің кеңесімен Көкшетау қаласындағы мәдени орындар мен түрлі кешендердегі маңдайша атауларын зерттедік. Зерттеу барысында айтарлықтай үлкен нәтижеге қол жеткіздік. Мәселен, Көкшетауда келесідей маңдайша атаулары баршылық:

1. «Алдар көсе» мейрамханасы (Концептуалдық мәні: ертегі кейіпкері);

2. «Бала парк» ойын-сауық орталығы (Концептуалдық мәні: балалар әлемі);

3. «Оқжетпес» футбол алаңы(Концептуалдық мәні: Бурабай демалыс орнындағы тау атауларының бірі әрі аңыздық атау);

4. «Көкшетау» қонақүйі (Концептуалдық мәні қала атауынан туған);

5. «Халық банкі» банк кешені (Концептуалдық мәні: белгілі бір елдегі тұтас қоғамдастық);

Аталған маңдайшалардан басқа біз тағы елу бес атау таптық. Олар әртүрлі болғанымен, мақсаттары – бір. Барлық маңдайшалар – қоғамға қажет ақпарат арқалайды. Бірі – сауда орнын білдірсе, енді бірі – тарихи, мифологиялық, халық ауыз әдебиетінің атауларынан сыр шертеді. Бұндай қазақша атаулардың қоғам алдында алар орны мен маңызы ерекше. Өйткені қазақша атаулар – Қазақстан мәдениетін, төл тарихын тануға көмектеседі. Шетелдік туристердің Қазақстан туралы терең ақпар алуына септігін тигізеді деп ойлаймыз.

**Әдебиет:**

1. Г.Еркінбек «Қазақ тілінде қанша сөз бар?» – Алматы: «Мөлдір бұлақ» Республикалық журналы, 2019 жыл.
2. Алтыншаш Құрманаева (Владислав Вебермен сұхбат) «Бір тілде сөйлесеміз деп келістік» – Алматы: **«Ұлан» газеті, №39 26 қыркүйек 2023 жыл.**
3. Айнұр Мұратова «Қазақша сөйлеу– сән! – Алматы: «Ақ желкен» журналы, №11 Қараша, 2024.